Meginhlutverk fræðslunefndar er m.a. að fara með málefni grunnskólans í sínu skólahverfi samkvæmt lögum og reglugerðum um grunnskóla , sveitarstjórnarlögum og því sem sveitarstjórn felur henni að öðru leyti . Í erindisbréfi fyrir fræðslunefnd / skólanefnd Vopnafjarðarskóla segir : „ Skólanefnd skal sjá um að öll börn á Vopnafirði njóti lögboðinnar fræðslu . Í störfum sínum ber fræðslunefnd einnig að sjá um að allir nemendur á skyldunámsstigi hljóti sem besta aðstöðu og jöfnust tækifæri til náms og að skólinn veiti sérhverjum nemanda fræðslu eftir aldri sínum og þroska og í samræmi við námsskrá á hverjum tíma “ . Annars er hlutverk skólanefndar ítarlega skilgreint í grunnskólalögunum .